РЕПУБЛИКА СРБИЈА

НАРОДНА СКУПШТИНА

Одбор за здравље и породицу

18 Број: 02-1111/15

23. јул 2015. године

Б е о г р а д

НАРОДНА СКУПШТИНА

Одбор зa здравље и породицу, на седници одржаној 23. јула 2015. године, размотрио је ПРЕДЛОГ ОДЛУКЕ О ИЗБОРУ ЧЛАНОВА ЗДРАВСТВЕНОГ САВЕТА СРБИЈЕ, који је поднела Влада.

Седници Одбора је присуствовао државни секретар проф. др Берислав Векић.

На основу чл. 156. став 3. и 193. Пословника Народне скупштине, Одбор за здравље и породицу подноси

И З В Е Ш Т А Ј

Одбор је констатовао да је Предлог одлуке о избору чланова Здравственог савета Србије поднела Влада као овлашћени предлагач, у складу са чланом 151. Закона о здравственој заштити.

Одбор је одлучио да предложи Народној скупштини да прихвати Предлог одлуке о избору чланова Здравственог савета Србије.

За известиоца Одбора на седници Народне скупштине одређена је проф. др Славица Ђукић Дејановић, председник Одбора.

ПРЕДСЕДНИК

Проф. др Славица Ђукић Дејановић